Komisijos ataskaita Europos Parlamentui ir Tarybai dėl Tarybos reglamento (EB) Nr. 814/2000 dėl bendrosios žemės ūkio politikos informacinių priemonių įgyvendinimo {SEC(2009) 684} /* KOM/2009/0237 galutinis */





[pic] | EUROPOS BENDRIJŲ KOMISIJA | Briuselis, 20.5.2009 KOM(2009) 237 galutinis KOMISIJOS ATASKAITA EUROPOS PARLAMENTUI IR TARYBAI dėl Tarybos reglamento (EB) Nr. 814/2000 dėl bendrosios žemės ūkio politikos informacinių priemonių įgyvendinimo {SEC(2009) 684} KOMISIJOS ATASKAITA EUROPOS PARLAMENTUI IR TARYBAI dėl Tarybos reglamento (EB) Nr. 814/2000dėl bendrosios žemės ūkio politikos informacinių priemonių įgyvendinimo I. Įvadas Ši ataskaita susijusi su Tarybos reglamento (EB) Nr. 814/2000 įgyvendinimu 2007–2008 m. laikotarpiu. Reglamentu (EB) Nr. 814/2000 apibrėžtomis bendrosios žemės ūkio politikos (BŽŪP) informacinėmis priemonėmis siekiama: padėti paaiškinti BŽŪP ir ją įgyvendinti bei plėtoti, | skatinti europinį žemės ūkio modelį ir padėti žmonėms jį suprasti, | teikti informaciją ūkininkams ir kitiems, kurie gyvena kaimo vietovėse, | siekti, kad visuomenė kuo geriau išmanytų BŽŪP aspektus ir tikslus. | - Veiksmai skirstomi į dvi pagrindines kategorijas: trečiųjų šalių organizacijų pasiūlyti veiksmai, kuriems bendrai finansuoti prašoma Europos žemės ūkio garantijų fondo (EŽŪGF) paramos; šie veiksmai gali būti metinės darbo programos ir specialiosios priemonės (dotacijos), | Komisijos iniciatyva vykdomi ir EŽŪGF 100 % finansuojami veiksmai („tiesioginiai veiksmai“). | - Taryba (pagal Reglamento (EB) Nr. 814/2000 8 straipsnį) nusprendė, kad šio reglamento įgyvendinimo ataskaita Europos Parlamentui ir Tarybai turėtų būti teikiama kas dveji metai. Ši ataskaita yra trečioji. Pirmoji ataskaita už 2000–2002 m. laikotarpį pateikta 2003 m. gegužės mėn.[1] Antroji ataskaita už 2003–2006 m. laikotarpį pateikta 2007 m. birželio mėn.[2] Tekste minimi priedai pateikiami kartu pridedamame Komisijos tarnybų darbiniame dokumente. II. Biudžetas 2007 m. informacinėms priemonėms pagal 05 08 06 biudžeto eilutę skirta tokia pati suma (6,5 mln. EUR), kokia skirta 2006 m. 2008 m. ši suma padidinta iki 7 mln. EUR. Lėšos veiksmams, kurių turi būti imtasi Komisijos iniciatyva, ir veiksmams, kurie turi būti finansuojami bendrai (dotacijos), paskirstytos taip: 2006 m. – tiesioginiams veiksmams 3 700 000 EUR (57 %), dotacijoms 2 800 000 EUR (43 %), 2007 m. – tiesioginiams veiksmams 3 900 000 EUR (60 %), dotacijoms 2 600 000 EUR (40 %), 2008 m. – tiesioginiams veiksmams 4 000 000 EUR (57 %), dotacijoms 3 000 000 EUR (43 %). Vertinant įsipareigojimus, 2007 m. biudžetas įgyvendintas 88 %, o 2008 m. 91 %. Iš šių duomenų matyti, kad dotacijoms skirtos biudžeto lėšos ataskaitiniu laikotarpiu įsisavintos nuosekliai. III. Finansuojamų veiksmų suskirstymas (pagal įsipareigojimų kreditus) Pirmojoje Tarybos reglamento (EB) Nr. 814/2000 įgyvendinimo ataskaitoje už 2000–2002 m. atkreiptas dėmesys į dotacijų įgyvendinimo taisyklių persvarstymą ir didelius įgyvendinamų priemonių patobulinimus (supaprastinimą, didesnį skaidrumą, geresnį siūlomų informavimo veiksmų vertinimą, aiškesnę perduodamą informaciją ir geresnį informacijos išplatinimą). Antrojoje ataskaitoje už 2003–2006 m. atsižvelgta į priemonių, kurių imtasi pagal šį reglamentą, vertinimo, atlikto pagal specialiąją 2000–2005 m. Komisijos vertinimo politikos[3] sistemą, rezultatus; be to, joje aprašyta parengta strategija ir geresnio piliečių informavimo apie ES veiksmai, kurių imtasi Europos Komisijos komunikacijos politikai įgyvendinti. Šios strategijos laikytasi 2007–2008 m. laikotarpiu. Sutelkta daugiau pastangų, skirtų visuomenei ir kaimo vietovių suinteresuotosioms šalims suteikti daugiau žinių apie BŽŪP. Siekiant ne žemės ūkio organizacijas paskatinti aktyviau dalyvauti ir siekiant įgyvendinti platesnei visuomenei skirtas priemones[4], persvarstyta kasmetinio kvietimo teikti paraiškas dėl bendrai finansuojamų priemonių sistema. Kad būtų įgyvendinti šio reglamento tikslai, apskritai daugiau dėmesio skirta konkrečių tikslinių grupių poreikių nustatymui, aiškesnei informacijai, informavimo veiksmams ir informacijos išplatinimo strategijoms, taip pat vertinimui ir grįžtamajai informacijai. 1. Dotacijos (komunikaciniai veiksmai, kurių imtasi trečiųjų šalių organizacijų iniciatyva) Didelis dėmesys skirtas ne tik ataskaitiniu laikotarpiu įgyvendintoms priemonėms (įskaitant seminarus ir konferencijas), bet ir lėšų pagal atitinkamą biudžeto eilutę naudojimui, inter alia, informavimo kampanijoms, įskaitant televizijos bei radijo programas ir garso bei vaizdo įrašų gamybą, bendrai finansuoti. Reglamente numatytos dvi priemonių rūšys: specialiosios informacinės priemonės ir metinės darbo programos. Specialioji informavimo priemonė – pagal vieną biudžeto eilutę rengiami riboto laiko ir ribotos erdvės informavimo renginiai. Metinę darbo programą sudaro 2–5 specialiosios informacinės priemonės. Nuspręsta, kad 2008 m. bendrojo finansavimo parama pagal tų metų kasmetinį kvietimą teikti paraiškas teikiama tik specialiosioms informavimo priemonėms. Tokio sprendimo tikslas – dar labiau supaprastinti dotacijų sistemą ir užtikrinti, kad ištekliai būtų paskirstyti didesniam paramos gavėjų skaičiui. Didžiausia minėtų priemonių finansavimo norma yra 50 % reikalavimus atitinkančių išlaidų. Tačiau išskirtiniais atvejais ši norma gali būti padidinta iki 75 %, kaip nurodyta įgyvendinimo reglamente ir apibrėžta kvietime teikti paraiškas. Ataskaitiniu laikotarpiu tik 2 priemonėms iš 106 (abiems 2008 m.) skirta didesnė nei 50 % reikalavimus atitinkančių išlaidų suma. Pagal vieną priemonę ES lygmens organizacija rengė seminarus apie ekologiško maisto ir ekologinio ūkininkavimo vaidmenį toliau plėtojant BŽŪP (68,69 %); pagal kitą priemonę 12-oje valstybių narių surengta informavimo apie BŽŪP kampanija (75 %). Pagal kvietime teikti paraiškas išdėstytus kriterijus toms priemonėms skirtas ypatingas dėmesys, nes buvo akcentuojama svarba visuomenei, aukšta techninė kokybė, lėšų panaudojimo veiksmingumas ir informacijos išplatinimo planų veiksmingumas (atsižvelgiant į tai, kaip užtikrinta, kad informacija būtų išplatinta kuo didesniam žmonių skaičiui). Pagal 2007 m. kvietimą teikti paraiškas bendrasis finansavimas skirtas 12 programų ir 27 konkretiems veiksmams. Pažymėtina, kad kiekvieną programą sudaro keletas veiksmų, o 12 finansuotų programų sudarė 32 konkretūs veiksmai; iš viso 2007 m. bendrai finansuoti 59 konkretūs veiksmai. 2008 m. bendrai finansuoti 47 konkretūs veiksmai, o per dvejus metus iš viso bendrai finansuoti 106 veiksmai. Be to, iš 2008 m. biudžeto turėjo būti bendrai finansuoti 3 ankstesnių metų veiksmai, nes tais biudžetiniais metais, kuriais jie turėjo būti finansuoti, šių veiksmų nebuvo įmanoma užbaigti reikiamu laiku. Dotacijos skirtos 62 konferencijoms ir seminarams, 26 informavimo kampanijoms surengti, 9 garso bei vaizdo įrašams sukurti, 5 leidiniams parengti, dalyvauti 2 mugėse, 1 vizitui ir 1 BŽŪP e. mokymosi programai parengti. Dotacijos ataskaitiniu laikotarpiu skirtos pagal šias temas: BŽŪP apskritai (9), BŽŪP reforma (42), BŽŪP ateitis (15), kaimo plėtra (19), bendras rinkų organizavimas (BRO) (įskaitant vyno, vaisių ir daržovių, pieno rinkas) (9), ekologinis ūkininkavimas (5), darnus vystymasis (3), kokybė (2), kita (2). [pic]Kadangi garso ir vaizdo priemonių skaičius 2007–2008 m. padidėjo, kasmetiniame kvietime teikti paraiškas didesnis dėmesys skirtas garso ir vaizdo projektams dėl jų potencialo skleisti informaciją didesnei visuomenės daliai. Be to, kai kuriomis priemonėmis siekta ugdyti moksleivių žinias apie žemės ūkį. Dotacijos skirtos šių tipų paramos gavėjams: profesinėms ūkininkų organizacijoms (39), nevyriausybinėms organizacijoms (NVO) ir (arba) asociacijoms (30), privataus sektoriaus įmonėms (20), regioninėms ir vietos valdžios institucijoms (17). [pic]Kai kurios iš jų – ES lygmens aplinkos ir kaimo plėtros organizacijos. Be to, paramos gavėjų sąraše yra daugiausia žiniasklaidos įmonių, universitetų ir nacionalinių ūkininkų organizacijų (jos dažnai yra ES lygmens institucijų narės). Vykdydami dalį bendrai finansuojamų veiksmų naudos gavėjai pasinaudojo galimybe projektų įgyvendinimo partnerėmis paskirti kitas organizacijas. Toliau pateikiamoje lentelėje nurodomas gautų ir patenkintų paraiškų skaičius pagal valstybes nares. I lentelė [pic] 1 priede pateikiama ataskaitiniu laikotarpiu skirtų dotacijų apžvalga. Išsami informacija apie atskiras dotacijas pateikiama Europos interneto svetainėje http://ec.europa.eu/agriculture/grants/capinfo/index_en.htm Kvietimuose teikti paraiškas skatinta įgyvendinti didelės pridėtinės vertės bendrai finansuojamus veiksmus, kuriuos įgyvendinant galima panaudoti daugiau nei vieną žiniasklaidos elementą. Kaip ir anksčiau, taip ir pastaruoju metu siekta, kad būtų kuo geriau nustatyta tikslinė auditorija ir kuo geriau išplatinta informacija. Pareiškėjų buvo prašoma pateikti siūlomų projektų informavimo planą, kuriame turi būti pateikti duomenys apie projekto įgyvendinimą, informacijos pateikimo ir veiksmingumo vertinimo būdus. Svarbu pabrėžti, kad ataskaitiniu laikotarpiu, kaip ir anksčiau, bendrai finansuojamų veiksmų skaičius buvo didelis, ir dėl daugialypio specializuotos spaudos ir žiniasklaidos poveikio ir dažnesnio naudojimosi internetu kaip informacijos platinimo įrankiu į tuos veiksmus įtraukti ne vien tiesioginiai dalyviai, bet ir platesnė visuomenė. 2007–2008 m., kaip ir anksčiau, daugelio dotacijų gavėjų projektų dalyvės – ES lygmens socialinės ir profesinės organizacijos, kurių buveinės dažnai yra Belgijoje. Daug bendrai finansuojamų veiksmų ir toliau buvo įgyvendinami Italijoje; tai parodo nuolatos didelį šios šalies suinteresuotumą. Šiaurinės ES dalies šalių suinteresuotumas, priešingai, buvo nedidelis. Reikėtų paminėti, kad padaugėjo naujųjų valstybių narių pateiktų paraiškų; anksčiau šios šalys teikdavo labai mažai paraiškų. Taip yra dėl dviejų priežasčių. Pirma, Komisijos tarnybos sutelkė daugiau pastangų, kad tose šalyse būtų pateikta daugiau informacijos apie kvietimus teikti paraiškas. Antra, naujose valstybėse narėse ataskaitiniu laikotarpiu buvo aktyviai skatinama įgyvendinti tam tikras informacines priemones. Komisijos tarnybos ir toliau ieškos būdų dar geriau informuoti apie bendrai finansuojamus veiksmus. 2. Komunikaciniai veiksmai, kurių imtasi Komisijos iniciatyva 2007–2008 m., kaip ir ankstesniu laikotarpiu, daug veiksmų finansuota Komisijos iniciatyva. Jie dažnai įgyvendinti pasitelkus išorės techninę paramą. 2007 m. šioms priemonėms skirta maždaug 60 % biudžeto, o 2008 m. – maždaug 57 %. II priede išsamiai išdėstytos visos 2007–2008 m. Komisijos vykdytos komunikacinės iniciatyvos ir atitinkamos išlaidos. Konferencijos 2007–2008 m. rengiant konferencijas nuolat bendradarbiauta su valstybėmis narėmis, Europos Parlamentu, Komisijos padaliniais ir nevyriausybinio sektoriaus atstovais. Pavyzdžiui, Komisija prisidėjo prie ES pirmininkavusios Prancūzijos 2008 m. liepos 3 d. surengtos konferencijos „Kas pamaitins pasaulį“, kurioje spręsta maisto nepakankamumo problema, rengimo. Be to, vienas iš Saragosos tarptautinės parodos „Vanduo ir darnus vystymasis“ metu ES surengtų renginių – 2008 m. liepos mėn. vykusi konferencija apie ES vaidmenį skatinant tausų vandens naudojimą žemės ūkyje. Konferencijos, kaip ir anksčiau, vertintos kaip išsamių konsultacijų ir diskusijų ES politikos klausimais forumai. Pavyzdžiui, 2007 m. vasario mėn. Briuselyje surengtoje konferencijoje „Maisto kokybės sertifikavimas. Kaip padidinti žemės ūkio produkcijos vertę?“ dalyvavo visų suinteresuotųjų šalių (ūkininkų, gamintojų, perdirbėjų, platintojų), suinteresuotų aptarti šią temą, atstovai. Ši konferencija – svarbus indėlis siekiant plačiau aptarti žemės ūkio produktų kokybės politikos persvarstymą. 2007 m. balandžio mėn. 27 ES šalių ūkininkai kartu su Komisijos nariu, atsakingu už žemės ūkį ir kaimo plėtrą, dalyvavo ES žemės ūkio ateities tema surengtoje diskusijų dienoje. Šis renginys buvo transliuojamai tiesiogiai, naudojantis tiesioginės transliacijos internetu technologija. 2008 m. spalio mėn. Kipre vyko svarbi konferencija tema „Europos kaimo vietovių raida. Būsimų uždavinių sprendimas“. Įvairių sektorių atstovai – ministrai, ūkininkai, suinteresuotųjų šalių atstovai ir mokslo ekspertai – dalijosi patirtimi ir keitėsi nuomonėmis apie ES kaimo vietovėms tenkančius uždavinius. Renginys buvo transliuojamas internetu – taip sudaryta galimybė į diskusijas šiais klausimais įtraukti daugiau žmonių. Dalyvavimas ir (arba) stendai mugėse Komisija siekė į veiksmus įtraukti kuo daugiau žmonių vietos lygmeniu, ir tai paskatino rengti muges 2007–2008 m. Organizuojant konkrečius renginius sustiprėjo bendradarbiavimas su kitomis ES institucijomis, valstybėmis narėmis, pilietinės visuomenės organizacijomis ir Komisijos padaliniais. Dalyvaujant mugėse sudarytos galimybės BŽŪP ir kaimo plėtros politikos klausimus aptarti su ūkininkais, suinteresuotųjų šalių atstovais ir plačiąja visuomene. Moksleiviams numatyta atskira veikla, įskaitant renginius, kurių tema – skatinti sveikesnę mitybą ir mokyklose skatinti įgyvendinti pieno ir vaisių bei daržovių programas. Ir toliau bus siekiama didžiausią dėmesį skirti renginiams ir informacijai, kurie aktualūs plačiajai visuomenei. Šiuo laikotarpiu naujos valstybės narės mugėse dalyvavo dažniau. Kartu buvo telkiamos pastangos tose šalyse skatinti diskusijas su kaimo vietovių suinteresuotųjų šalių ir pilietinės visuomenės organizacijomis. Leidiniai Rengiant leidinius ir toliau buvo atsižvelgiama į teisėkūros programą ir naujausias Eurobarometro atliktas apklausas, susijusias su komunikaciniais poreikiais. Didžiausias dėmesys skirtas bendro vyno rinkos organizavimo reformai, BŽŪP patikrinimui ir kokybės politikai, o visuomenei aktualiomis temomis išleista informacinių lapelių serija. Ataskaitiniu laikotarpiu toliau buvo rengiami elektroniniai leidiniai, o plačiajai visuomenei skirtiems leidiniams išplatinti vis daugiau naudotasi Europos Komisijos informacijos sklaidos tinklu. Interneto svetainė Ataskaitiniu laikotarpiu buvo toliau plečiama „Žemės ūkio ir kaimo plėtros“ interneto svetainė, pirmiausia – kaip svarbus specialistams skirtos informacijos apie BŽŪP ir kaimo plėtrą šaltinis. 2008 m. spalio 1 d. žengtas dar vienas svarbus žingsnis, siekiant padidinti BŽŪP skaidrumą – prieš dvejus metus sukurtame BŽŪP išmokų gavėjų skyriuje šiuo metu pateikiamos nuorodos į valstybių narių interneto svetaines ir informacija apie BŽŪP išmokų gavėjus (EŽŪFKP išmokos 2007 m. sausio 1 d.–spalio 15 d. laikotarpiu) pagal Tarybos reglamento (EB) Nr. 1290/2005 su pakeitimais, padarytais Tarybos reglamentu (EB) Nr. 1437/2007[5] ir Komisijos reglamentu (EB) Nr. 259/2008[6]. Atitinkamose valstybių narių interneto svetainėse, kurios bus prieinamos per Komisijos interneto svetainę, iki 2009 m. balandžio 30 d. bus nurodyti ir EŽŪGF išmokų gavėjai. Vykdytos konsultacijos internetu penkiomis temomis (BŽŪP patikrinimas, vaisių vartojimo skatinimo mokyklose programa, maisto tiekimo labiausiai nepasiturintiems asmenims programos ateitis, mažiau palankioms ūkininkauti vietovėms skirtos paramos sistemos persvarstymas ir ES žemės ūkio produktų kokybės politika). Rengdamos atitinkamų teisės aktų pasiūlymus arba kitas priemones Komisijos tarnybos jau atsižvelgė arba šiuo metu rengdamos atsižvelgia į suinteresuotųjų šalių ir plačiosios visuomenės įnašą. 2002 m. pradėtą teikti el. pašto paslaugą „Žemės ūkio žinios trumpai“ (angl. Agriculture Newsdigest ) dabar visame pasaulyje reguliariai prenumeruoja daugiau kaip 17 000 abonentų. Su žemės ūkio produktų prekybos politikos stebėjimu susijusių informacinių biuletenių ir pranešimų abonentų skaičius išaugo iki 3 750. 2008 m. pagal naują bendrą Komisijos interneto svetainės modelį pradėta rengti nauja interneto svetainės, kurioje bus naudojama interneto svetainės turinio valdymo technologija ir dialoginės priemonės, versija; numatyta, kad svetaine bus galima pradėti naudotis 2009 m. Nuomonių apklausos Žemės ūkio ir kaimo plėtros GD ir toliau naudojosi Eurobarometro apklausomis, kad sužinotų ES piliečių nuomonę apie BŽŪP ir kaimo plėtrą. Be to, 2007 m. 15-oje valstybių narių atliktas piliečių nuomonės ir žinių apie žemės ūkį bei BŽŪP kokybinis tyrimas. Tais pačiais metais atlikus apklausą apie suinteresuotąsias šalis ir jų žinomumą (angl. Stakeholder Mapping and Perception Audit ), suinteresuotųjų šalių organizacijos, įtakojančios diskusijas apie BŽŪP, 27 ES valstybėse narėse tapo geriau žinomos. Žemės ūkio ir kaimo plėtros GD apklausos duomenimis naudojasi kurdamas komunikacinę veiklą. Be to, labai išplėsta žemės ūkiui ir kaimo plėtrai svarbių žiniasklaidos priemonių duomenų bazė. Vizitai 2007–2008 m. Žemės ūkio ir kaimo plėtros GD vizitų programoje toliau buvo skatinama plačiajai visuomenei, visų pirma suinteresuotosioms šalims ir studentams, pateikti daugiau informacijos BŽŪP ir kaimo plėtros klausimais. Be to, daug pastangų telkta skatinant užmegzti dialogą su universitetais. Ryšiai su universitetais valstybėse narėse sustiprėjo. Ataskaitiniu laikotarpiu koledžuose surengta daugiau informavimo apie Europos žemės ūkio ir kaimo plėtros politiką renginių, o 2009 m. numatyta jų surengti dar daugiau. IV. Trečiųjų šalių iniciatyva naudotų dotacijų ir Komisijos iniciatyva vykdytų informavimo veiksmų išlaidų (įsipareigojimų ir sumokėtų sumų) santykis 2006 m. | 2007 m. | 2008 m. | Dotacijos | Tiesioginiai veiksmai | Dotacijos | Tiesioginiai veiksmai | Dotacijos | Tiesioginiai veiksmai | Numatytas biudžetas | 2 800 000 | 3 700 000 | 2 600 000 | 3 900 000 | 3 000 000 | 4 000 000 | Įsipareigojimai (EUR) | 2 638 670 | 3 604 954 | 2 575 143 | 3 178 103 | 2 532 768 | 3 860 889 | % | 94 % | 97 % | 99 % | 81 % | 84 % | 97 % | Sumokėtos sumos | 1 578 865 | 2 779 904 | 1 702 568 | 2 767 295 | (*) | (*) | (EUR) (**) | (*) Duomenų dar nėra – dauguma veiksmų tebevykdomi. (**) Įsipareigojimo metų ir paskesnių metų atžvilgiu (n+1 taisyklė). Pažymėtina, kad metinės sumokėtos sumos visada yra mažesnės nei pradinių įsipareigojimų sumos. Dotacijų atveju taip yra dėl to, kad, pirma, daugeliu atvejų galutinės veiksmų išlaidos būna mažesnės nei paramos gavėjas iš pradžių numatė ir, antra, ne visos išlaidos, kurias paramos gavėjai nurodė, gali būti laikomos atitinkančiomis reikalavimus. Komisijos iniciatyva įgyvendinamų veiksmų atveju šie skirtumai mažesni ir atsiranda dėl įsipareigojimų, kuriuos nustatant atsižvelgiama į visas įmanomas numatyti išlaidas, kurios kai kuriais atvejais galiausiai būna mažesnės nei numatyta. V. Informavimo svarbiausiais klausimais kampanijos 2007–2008 m. svarbiausiais klausimais surengta įvairių informavimo kampanijų; tos kampanijos – dalis pastangų informuoti plačiąją visuomenę apie BŽŪP reformos laimėjimus ir kaimo plėtros vaidmenį. Informavimo kampanijos rengtos atsižvelgiant į komunikacijos politikai Europos Komisijos suteiktą prioritetą ir į dialogų ir diskusijų poreikį, siekiant panaikinti tarp ES ir jos piliečių susidariusią informacijos spragą. Todėl Žemės ūkio ir kaimo plėtros GD sutelkė daugiau pastangų, kad plačiajai visuomenei būtų suteikta daugiau informacijos; tai atsispindėjo jos 2006 m. atnaujintoje komunikacijos strategijoje, ir Tarybos reglamente (EB) Nr. 814/2000 jam suteikti įgaliojimai. Pavyzdžiui, 2007 m. liepos 4 d. Komisijai priėmus vyno sektoriaus reformos teisės aktų pasiūlymus[7], aukščiausiojo rango pareigūnai 15-oje valstybių narių apie tai informavo žiniasklaidos ir suinteresuotųjų šalių atstovus, o tuo pat metu Briuselyje buvo surengta už žemės ūkį ir kaimo plėtrą atsakingo Komisijos nario spaudos konferencija. Šiuose informaciniuose susitikimuose dalyvavo daugiau nei 250 žurnalistų, atstovaujančių specializuotoms ir regioninėms žiniasklaidos priemonėms, vietinėms televizijos ir radijo stotims. Juose dalyvavo daugiau nei 500 suinteresuotųjų šalių atstovų iš įvairių pilietinės visuomenės organizacijų, NVO, regioninių ir nacionalinių valdžios bei kitų institucijų. Panaši informavimo kampanija surengta 2007 m. sausio 24 d., Komisijai priėmus vaisių ir daržovių sektoriuje taikomos tvarkos reformos pasiūlymus[8]. Informavimo apie Bendrosios žemės ūkio politikos patikrinimą veiksmai buvo dar platesni. Jie vykdyti dviem etapais; pirmajame etape, susijusiame su 2007 m. lapkričio 20 d. Komisijos paskelbtu komunikatu[9], rengtos suinteresuotųjų šalių konferencijos, vykdytos konsultacijos internetu ir diskusijos renginių ir konferencijų metu iškilusiais klausimais. Po šių veiksmų išleisti specialūs leidiniai, medžiaga spaudai ir pateikta informacija internete; parengta ir garso bei vaizdo medžiaga. Antrajame etape, susijusiame su teisės aktų pasiūlymais[10], 2008 m. gegužės 20–21 d. surengta labai išsami informavimo kampanija, kurioje dalyvavo visos valstybės narės. Aukščiausio rango pareigūnams vėlgi buvo pavesta visoje ES teisės aktų pasiūlymus pristatyti, paaiškinti ir aptarti su socialinių bei profesinių organizacijų atstovais ir žiniasklaida. Šiuose informaciniuose susitikimuose dalyvavo daugiau nei tūkstantis suinteresuotųjų šalių atstovų ir daugiau nei trys šimtai penkiasdešimt žurnalistų, o žiniasklaidos atstovai šiuos susitikimus plačiai paviešino. Tai buvo didžiausia vietos lygmens informavimo kampanija, kurioje dalyvavo beveik visos suinteresuotosios šalys, įskaitant, visų pirma, plačiąją visuomenę. 2008 m. vykdyta ir informavimo, švietimo bei ugdymo veikla, susijusi su pieno vartojimo mokyklose skatinimo programa ir vaisių bei daržovių vartojimo skatinimo mokyklose programa; ši veikla – Komisijos pastangomis surengta veikla, kuria siekiama pagerinti sveikatą ir mitybą, kaip išdėstyta baltojoje knygoje „Europos strategija su mityba, antsvoriu ir nutukimu susijusioms sveikatos problemoms spręsti“[11]. Internetinė kampanija, kurios metu vyko renginiai mokyklose ir fotografijų konkursas, buvo skirta su pieno vartojimo mokyklose skatinimu susijusiai informacijai išplatinti. 2008 m. gruodžio mėn. surengta svarbi konferencija, kurioje dalyvavo vyriausybinių ir nevyriausybinių institucijų atstovai, mokslininkai, profesinių organizacijų, NVO atstovai ir mitybos specialistai; ja buvo siekiama sukurti tinklą ir pasidalytu informacija bei geriausia patirtimi, susijusia su ES vaisių ir daržovių vartojimo mokyklose skatinimo programų propagavimu. Inter alia , šioje konferencijoje pateikti svarbūs nurodymai, kaip ateityje planuoti šios srities informacines priemones. Šios intensyvios informavimo pastangos padėjo pagilinti plačiosios visuomenės ir suinteresuotųjų šalių žinias su žemės ūkiu ir kaimo plėtra susijusiais klausimais. VI. IŠVADA 2007–2008 m. laikotarpiu sutelkta daugiau pastangų, siekiant plačiąją visuomenę geriau informuoti apie BŽŪP ir skatinti ją pritarti BŽŪP, taip pat išlaikyti žemės ūkio ir kaimo vietovių suinteresuotųjų šalių teikiamą paramą ir ją padidinti. Rengiant informacines priemones didesnis dėmesys skirtas vietos aplinkybėms. Patobulinta ir patikslinta informacija strateginiais klausimais. Padidinta sąveika su vyriausybiniu ir nevyriausybiniu sektoriais ir skirtingų komunikacinių priemonių sąveika. Naudojantis internetu ir garso bei vaizdo priemonėmis sukurta veiksmų, skirtų naujesniems ir jaunesniems dalyviams. Pagrindinis dėmesys ir vėl skirtas geresniam informacijos, susijusios su bendrai finansuojamais veiksmais ir Komisijos iniciatyva įgyvendintomis priemonėmis, platinimui. Priėmus svarbiausius politikos sprendimus, šalių sostinėse surengtos didelės informavimo kampanijos, kurių metu buvo teikiama informacija žiniasklaidos ir suinteresuotųjų šalių atstovams; tokiu būdu sudaryta galimybė atvirai ir nuoširdžiai diskutuoti politikos klausimais. Apskritai šios kampanijos padėjo padidinti tiek kaimo vietovių suinteresuotųjų šalių, tiek plačiosios visuomenės supratimą apie BŽŪP naudą ir kaimo plėtros vaidmenį siekiant įgyvendinti Reglamento (EB) Nr. 814/2000 tikslus. Priedai: I priedas. | 2007–2008 m. dotacijų lentelės | II priedas. | Komisijos tiesioginių veiksmų 2007–2008 m. suskirstymas | - [1] Komisijos ataskaita Europos Parlamentui ir Tarybai dėl Tarybos reglamento (EB) Nr. 814/2000 dėl bendrosios žemės ūkio politikos informacinių priemonių įgyvendinimo (COM (2003) 235 galutinis, 2003 5 8). [2] Komisijos ataskaita Europos Parlamentui ir Tarybai dėl Tarybos reglamento (EB) Nr. 814/2000 dėl bendrosios žemės ūkio politikos informacinių priemonių įgyvendinimo (COM (2007) 324 galutinis, 2007 6 13). [3] Europos Komisija, Žemės ūkio ir kaimo plėtros GD sutartis AGRI 2005/0421, Informavimo apie bendrąją žemės ūkio politiką politikos vertinimas, 2006 m. gruodžio mėn. [4] OL C 236, 2006 9 30, p. 71; OL C 238, 2007 10 10, p. 9. [5] OL L 322, 2007 12 7, p. 1. [6] OL L 76, 2008 3 19, p. 28. [7] COM (2007) 372 galutinis, 2007 7 4. [8] COM (2007) 17 galutinis, 2007 1 24. [9] COM (2007) 722 galutinis, 2007 11 20. [10] COM (2008) 306 galutinis, 2008 5 20. [11] COM (2007) 279 galutinis, 2007 5 30.